Marsha er evig brisen, og aldri langt unna en sigarett og en flaske vin. Hun var en gang et lovende atlet, men en skade fikk henne til å bli groupie istedenfor. En lang rekke ekteskap har gitt henne tenåringsdatteren Amber, som hun krangler med hele tiden. Hun har et erotisk øye til Brian, som i en periode betalte husleie med noe annet enn penger. Hun er overlykkelig over å få unge mennesker i huset.